VEGA præsenterer

**Festen fortsætter i Ideal Bars weekend-klub!**

*Hver fredag og lørdag er der god fest, lækre cocktails og stort dansegulv i Ideal Bar. Her kan du hver weekend slå dig løs i lækre omgivelser med erfarne djs.*

**Lækre drinks og gode tilbud i baren**

Fredag og lørdag aften er i Ideal Bar - weekend helliget fest, dans og lækre cocktails. Udover shakede herligheder byder baren også på udvalgte tilbud hver weekend samt billige ølpriser. I denne uge kan du for eksempel nyde en drink med Jameson, Ginger Ale og Lime for 40 kr.

**Festen fortsætter efter koncerter fredag og lørdag**

Hvis du allerede er til koncert i Store eller Lille VEGA og har lyst til fortsætte festen eller en ekstra øl bagefter, kan du automatisk få overført dit overtøj til garderoben i Ideal Bar. Der er selvfølgelig ikke kun adgang for koncertgæster. Alle velkomne og der er gratis entré.

Stemningen i baren er som til en god privatfest med plads på dansegulvet til at vise dine bedste moves og en af de otte faste djs sørger for en gennemført musikoplevelse.

Djs’ene kommer til at spille alt lige fra house, over nu-disco, R&B, soul, og gamle disco-tracks. Musikken er vores røde tråd og garanti for en fantastisk aften i byen. I dansebaren vil du nemlig opleve samme stil og service, som du kender fra resten af VEGA.

De faste otte djs er:

[Rasmus Backhaus](soundcloud.com/backhaus)– Unik og erfaren dj, der har remixet for Kenneth Bager og Hess Is More.

[Jason Rivera aka DJ Whut](https://soundcloud.com/djwhut) – Blid strøm af danseglad hiphop, reggae/dancehall og funk.

[Alex Puddu - Dj Alex De Large](http://www.alexpuddu.com/) – Erfaren herre med forkærlighed for soul, motown, R&B klassikere, funk/boogie og disco.

[Christian d'Or](https://soundcloud.com/christian-dor) – Kun vinyler fra disco-connaisseuren, der har været medvirkende til at discoen kom tilbage til Københavns natteliv.

[Micki & Jonas Borneland](http://www.borneland.com) - Brødre med speciale i elektroniske beats og nu-disco

[Frederick Lehmann](soundcloud.com/leh) – Varme og organiske sets med 70’er – 80’er funk/soul, neosoul og house.

[Dj Gul –](https://www.facebook.com/groups/60804130627/?fref=ts) Faverig blanding af electropop, nu disco, new wave, 80’er synthpop og italo disco funk og R&B.
[Workout crew](http://www.soundcloud.com/workoutdjcrew) -Et dj-hold, som leverer disco og boogie med udstik til de gode house og hiphop rytmer.

Hvis du savner den gode stemning fra dagene i VEGA Natklub, skal din bytur gå forbi Enghavevej 40.

**Fakta om Ideal Bar Weekend**

Ideal Bar – Weekend
Hver fredag og lørdag
Ideal Bar, Enghavevej 40, 1674 Kbh. V
Entre: Gratis

*Ideal Bar har netop været igennem en totalrenovering, og med mere end 60 koncerter årligt, er Ideal Bar i den grad blevet VEGAs vigtige tredje koncertscene med et primært fokus på talentudvikling. Men også med plads til gode fester hver weekend efter koncerterne!*